Un alumne triomfa a les xarxes socials amb una resposta surrealista a la selectivitat
L’escriptor Juan Gómez Jurado ha compartit la resposta enginyosa a una pregunta de filosofia al seu compte de Twitter
El tràngol de la selectivitat. // EFE/Javier Cebollada
Actualitzada el 27-07-2020 22:03
En el temps de les xarxes socials és inevitable que les respostes estrambòtiques i sorprenents dels alumnes als exàmens s’hagin convertit en un subgènere que dona molt de joc. Tant és el nivell educatiu o l’assignatura: sempre aconsegueixen fer somriure els usuaris de les xarxes, i de ben segur que també el professor encarregat de corregir-los. En l’ocasió que ens ocupa, però, el jove no va aconseguir el seu objectiu amb el professor, que va “obsequiar” l’alumne amb un zero a la resposta.
Ha estat l’escriptor Juan Gómez Jurado qui ha compartit al seu compte de Twitter la resposta que un alumne va escriure en un examen de Filosofia. La pregunta era “Estableix una relació entre Sòcrates i la filosofia”, i valia dos punts de la nota. I no sabem si pels nervis o perquè n o en tenia ni idea, va voler ser enginyós/graciós i va dibuixar dos ninots abraçats amb cors al voltant per parlar de la relació d’amor entre el pensador grec i el concepte.
L’autor de la piulada li hauria posat un excel·lent, però el professor no pensava el mateix i va decidir qualificar-lo amb un zero. Esperem que la resta de l’examen li anés millor, però si la resta de respostes van ser semblants, de ben segur que li van dir “ja ens veurem al setembre.”
25-07-2020 10:11 PAU 2020
Avancen la publicació de les notes de selectivitat
09-07-2020 22:20 A LA XINA
Porten en camilla un alumne a fer la selectivitat l’endemà de ser operat d’apendicitis
08-07-2020 14:59 ENSENYAMENT
Això és el que ha entrat a l’examen de català de selectivitat (amb les respostes)